Tamacahut taneggarut, asentel n tisselbi ur d-iban ara kan deg yineḍruyen n teḥkayt, imi imessel ula d iferdisen iɣef yebna wungal-agi seg-sen: awadem, tasiwelt ula d tutlayt. Am yal anadi, ilaq ad yesɛu asteqsi agejdan iɣef ara ibedd. Ihi, deg umahil-a, ad d-nwali amek i dyettban usentel n tisselbi deg uḍris-a ama seg tama n talɣa am d agbur? Nefren asentel “Tadyizt n tisselbi deg ungal Tamacahut taneggarut”, imi d amaynut ulac leqdic fell-as deg tmaziɣt. Xas ulamma aṭas n tezrawin6 yettwaxedmen ɣef wungal-a, mgaradent tarrayin n tesleḍt i as-ggan, maca ulac win yerran lwelha-s ɣer usentel n tisselbi i d-ibanen deg-s. Iswi4Tamarut-agi, d tameṭṭut taqbaylit tamezwarut i yuran ungal s teqbaylit deg useggas 2009 i wumi tsemma